text: Kong Chr. Xs Bro lukket for sejlere
  07 juli 2014 kl. 10.59
  På grund af tekniske problemer kan Kong Chr. Xs Bro i Sønderborg ikke åbnes. Det ventes, at den tidligst kan åbne for sejlende igen fra kl. 13 i morgen, tirsdag den 8. juli. Det oplyser Sønderborg Kommune.
  De tekniske problemer består i, at det tager ca. et kvarter at åbne og tilsvarende at lukke broklapperne. Årsagen menes at være en defekt printplade, som først vil kunne erstattes med en ny i morgen ved middagstid.
  - Som tingene står nu, betyder det, at det varer mere end en halv time, hver gang broen skal åbnes. Det kan vi ikke byde nogen, og derfor har vi besluttet ikke at foretage flere åbninger, før broen er ordnet ? forhåbentlig i morgen kl. 13, siger ingeniør i Veje og Trafik, Sønderborg Kommune, Holger Duus.
  